​Este important ca România să facă pașii necesari pentru a asigura independența justiției și continuarea luptei anticorupție, a transmis comisarul european pe justiție, Vera Jourova, la finalul întrevederii cu ministrul Tudorel Toader. Jourova s-a întâlnit marți, la Palatul Cotroceni, și cu președintele Klaus Iohannis. Vizita oficialului european la București vine în contextul în care Comisia Europeană a prezentat recent raportul MCV în care România este criticată dur în ceea ce privește schimbarea legilor justiției și statul de drept.











”Discuții constructive cu ministrul justiției Tudorel Toader în ceea ce privește dosarul justiției înainte de preluarea președinției Consiliului UE de către România. Am subliniat importanța ca România să facă pașii necesari pentru a asigura independența justiției și continuarea luptei anticorupție”, a scris Jourova pe twitter.







Constructive discussion with Romanian MoJ Mr Tudorel Toader on how to advance the justice files during the Romanian Presidency. I also stressed the importance of Romania taking the right steps to ensure independence of the judiciary & the fight against corruption #RuleofLaw #CVM pic.twitter.com/5OMJuB6MxD — Věra Jourová (@VeraJourova) November 20, 2018











De asemenea, comisarul european a mai spus că discuțiile cu președintele Klaus Iohannis au fost utile. Comisarul s-a întâlnit și cu președintele Înaltei Curți de Casație și Justiție, Cristina Tarcea.







Very inspiring meeting with the President of #Romania @KlausIohannis. We discussed upcoming Romanian Presidency to the EU, #RuleofLaw and the next Elections to the European Parliament. pic.twitter.com/g66xyCOlMr — Věra Jourová (@VeraJourova) November 20, 2018

















